回首頁

# 頁首

### 薄荷

【禁忌】 虛人不宜多服，(能發汗疏表，夏月多服泄人元氣)。

【性味】 味辛、性涼。

【功能】 辛能散，涼能清，升浮能發汗。搜肝風，而抑肺盛，消散風熱，清利頭目。

【主治】 治頭痛頭風，中風失音，痰嗽口氣，語濇舌胎。眼耳咽喉口齒諸病。皮膚癮疹，瘰歷瘡疥，驚熱，骨蒸，破血止痢。

【性狀】 蘇產氣芳者良。

【備註】 「驚熱」：凡小兒治驚葯，俱宜薄荷湯調。 薄荷，貓之酒也，犬，虎之酒也，蜈蚣，雞之酒也，桑椹，鳩之酒也，莽草，魚之酒也，食之皆醉，被貓傷者薄荷汁塗之。

### 白芍

【性味】 苦酸微寒。

【歸經】 入肝脾血分，為手足太陰行經藥(肺脾)。

【功能】 瀉肝火，安脾肺，固腠理，和血脈，收陰氣，斂逆氣。 散惡血，利小便，緩中止痛，益陰除煩，斂汗安胎，補勞退熱。

【主治】 治瀉痢後重，脾虛腹痛，心痞脅痛肺脹喘噫，癰腫疝瘕。 其收降之體，又能入血海，而至厥陰(肝經) 治鼻衂，目濇，肝血不足，婦人胎產，及一切血病

#### 頁尾